VS000531
Datum: 1989-12-18T01:00:00.000+01:00
datum_sodbe_i_stopnje: 1997-02-24T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice
fischer: hudi primeri
odskodnina: 6500000 SIT
opombe: II Ips 437/98. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Osnovnošolka, kasneje dijakinja.

## Škodni dogodek

Poškodba med rednim vojaškim usposabljanjem.

## Poškodba

Raztrganina na glavi, stisnjeni zlom petega vratnega vretenca, zlom prečnega odrazka I. prsnega vretenca na levi strani, pretres možganov in udarnina na levi rami.

## Telesne bolečine

2000000 SIT Neprestane hude fizične bolečine so šteto kumulativno trajale 12 dni, zmerne bolečine kumulativno 26 dni, neprestano lahke fizične bolečine pa 58 dni. Fizične bolečine so nato prešle v občasne, ki so se še pojavljale pri hitrem in sunkovitem obračanju glave in vratu, pri dvigovanju težjih bremen in spremembah vremena, pojavljale pa se bodo v bodoče v obliki lažjih fizičnih bolečin v vratu, takšno stanje pa je dokončno.

#### Hospitalizacija

52 dni. Nevšečnost je predstavljala operacija v lokalni anasteziji.

#### Nevšečnosti med zdravljenjem

Neposredno po imobilizaciji vratne hrbtenice je moral mirovati v postelji 4 dni, ta čas je moral opravljati fiziološke potrebe in osebno higieno v postelji s pomočjo negovalcev. Neugodna je bila mavčeva imobilizacija vratne hrbtenice v mavčevi minervi v trajanju 98 dni, kar ga je močno oviralo pri dnevnih aktivnostih. Nato je moral nositi Tomasovo ovratnico za imobilizacijo vratne hrbtenice v trajanju 35 dni. Med zdravljenjem je bil 24 x izpostavljen kratkotrajnemu ionizirajočemu sevanju pri rentgenskih pregledih.

## Strah

500000 SIT Tožnikov strah zaradi možnih posledic poškodbe in za izid zdravljenja hude intenzitete je trajal 17 dni, nato pa 141 dni strah zmerne intenzitete.

## Zmanjšanje življenjske aktivnosti

4000000 SIT Tožnikova življenjska aktivnost je po ugotovitvi izvedenca zmanjšana za 30 %. Tožnika kot mladega človeka in prejšnjega aktivnega športnika to hudo prizadene. Občutno je omejen pri dvigovanju bremen, premikanju in zlasti pri gibljivosti hrbtenice. Omejena gibljivost hrbtenice in nesposobnost za dvigovanje težjih bremen mu onemogočata športne aktivnosti, ga ovirata pri šofiranju in podobnem, tožnikove bistvene telesne funkcije pa so ostale neokrnjene.

---

ZOR člen 200, 203